下思朗州

下思朗州（下思郎州），是明代交阯承宣布政使司諒山府下轄的一個州，治所約在今越南下琅縣，位於高平省東部，上琅縣的東南方《越南歷代疆域-越南歷史地理研究》，陶維英著鍾民岩譯，商務印書館，1973，第194頁。
 沿革 
 秦屬象郡、漢屬九真郡、孫吳分屬九德郡，隋屬愛州、唐為愛州地《大南一統志》高平。
 永樂五年（1407年）六月癸未朔置，隸諒山府「七源、上文、下文、萬崖、廣源、上思朗、下思朗七州隸諒山府」，《大明太宗文皇帝實錄》卷六十八永樂五年六月癸未朔。
 永樂九年四月十三日，改名下思郎州「癸卯，改交阯諒山府雞陵縣為鎮夷縣，雞林遞運所為鎮夷遞運所，丘溫縣之丘溫倉隸本府，七源州之坡壘關巡檢司隸淵縣，水浪縣之博化江口巡檢司隸七源州，上思朗州為上思郎州，下思朗州為下思郎州，古滕縣為古藤縣；以瘴癘徙交阯鎮夷關於松嶺高爽之地」，《太宗文皇帝實錄》卷一百十五永樂九年四月十三日。
 永樂十七年三月十九日，設下思郎州儒學「設交阯諒山府及七源州、廣源州、上文州、下文州、萬崖州、上思郎州、下思郎州、九真州、嘉興州、廣威州十州；多翼縣、古蘭縣、丘溫縣、鎮夷縣、丹巴縣、脫縣、淵縣、大蠻縣、宣化縣、富良縣、弄石縣、大慈縣、感化縣、永寧縣、宋江縣、俄樂縣、安樂縣十七縣儒學，宣化府陰陽學、僧綱司，廣威州陰陽學、醫學、道正司，萬崖州僧正司，太平縣、鎮夷縣二縣陰陽學，太原縣醫學、僧會司、道會司，古蘭縣醫學，道會司，多翼縣、洞喜縣二縣，陰陽學、醫學、道會司；乂安府常豊倉、新平府常平倉、建昌府廣平庫〔廣本平作用〕」，《太宗文皇帝實錄》卷二百十永樂十七年三月十九日癸亥〔舊校改亥作酉〕。
 永樂十七年九月十四日，併下思郎州入上思郎州「丙辰，併交阯化州之利蓬、思蓉二縣入士榮縣，乍令、蒲浪、蒲苔三縣入化州，順州之利調、安仁、不蘭、巴閬四縣入順州，新平府之福康縣入衙儀縣，南靈州之左平縣入本州，乂安府之支羅、土油二縣入衙儀縣，土黃縣入古杜縣，真福縣入驩州，偈江縣入石塘縣，南靖州之盤石縣入本州，奇羅縣入河華縣，驩州之東岸縣入本州，清化府之安定縣入永寧縣，梁江縣入古雷縣，東山縣入古藤縣，清化州之安樂縣入本州，磊江縣入俄樂縣，愛州之宋江縣、九真州之農貢縣各入本州，諒山府之下文州入上文州，下思郎州入上思郎州，七源州之脫縣入淵縣，宣化府之文安縣入曠縣，乙縣入底江縣，太原府之司農縣入安定縣，洞喜縣入富良縣，大慈縣入宣化縣，諒江府之鳳山縣、諒江州之安寧縣入清遠縣，那岸縣入陸那縣，諒江州之保祿、古隴二縣入本州，上洪州之多錦、唐安二縣入本州，建平府之望瀛、太灣（大灣縣）二縣入懿安縣，長安州之黎平縣入本州，建昌府之布縣入建昌縣，快州之芙蓉縣入本州，東結縣入永涸縣，新安府之至靈縣入南策縣，東潮州之水棠縣、下洪州之四岐縣各入本州，清沔縣入同利縣，靖安州之支封縣入安和縣，雲屯縣入靖安州，三江府洮江州之清波縣入本州、麻溪縣入夏華縣，沱江州之古農縣、宣江州之西欄縣各入本州，交州府福安州之清潭縣入東關縣、芙蒥縣入福安州，三帶州之安郎縣入安樂縣、扶寧縣入立石縣，威蠻州之清威縣、利仁州之利仁縣各入本州，北江府之超類縣、武寧州之東岸縣并入嘉林縣，慈山縣入武寧州，嘉林州之細江、善才二縣，北江州之善誓縣；廣威州之美良縣；歸化州之安立縣；嘉興州之蒙、籠二縣；寧化州之赤土、瑰二縣；演州之茶清縣各入本州，革鎮蠻府為鎮蠻州，以所隸古蘭、廷河二縣併入本州；多翼縣入太平縣；奉化府為奉化州，以所隸美祿、順為二縣并入本州；西州縣（西真縣）入膠水縣，革諒山府之鎮夷倉、諒江府芹站倉、奉化府廣積倉、北江府東岸縣稅課局」，《太宗文皇帝實錄》卷二百十六永樂十七年九月十四日。

 參考資料 

交阯